In sy onlangse bitsige aanval op AfriForum skryf Adriaan Basson, die assistentredakteur van City Press, dat hy net soos Kallie Kriel, aan wie die ope brief gerig is, ŉ wit Afrikaner van Afrika is. Hy gaan voort om te sê: “Ek dink egter ons interpretasies oor wat dit beteken om ’n Afrikaan-Afrikaner in Suid-Afrika te wees, verskil wêrelde, so ook ons menings oor die plek van Afrikaners in 2011.”
Na die Eerste Wêreldoorlog is Suid-Tirool by Italië ingelyf en is die Duitssprekende minderheid se taal en kultuur vir dekades deur die Fascistiese regering onderdruk. Suid-Tirool het eers vanaf die 1970’s daarin geslaag om groter beheer oor sy eie instellings en regering te kry.
Indien jy vir die meeste mense in Suid-Tirool sal vra wie hy is, sal die antwoord vinnig en maklik kom: Südtiroler! Regoor die wêreld is daar vandag minderhede wat stoei met die vraag oor identiteit. Die Baske en Kataloniërs in Spanje, die Franssprekende bevolking in Kanada, die Samis van Skandinawië, die Hongaarse minderheid in Roemenië, die Mapuche-minderheid in Chili en baie ander word almal uitgedaag met die vraag oor watter identiteit eerste gestel moet word.
Ek weier om toe te sien hoe my Afrikanerskap as ŉ soort van simbool van selfmarteling gebruik word. Ek sê dit dus hard en duidelik: Ek is ŉ Afrikaner! En ja ek is ook ŉ Suid-Afrikaner en Afrikaan, maar nie omdat dit my wese vorm nie, maar omdat ek noodgedwonge in Suid-Afrika en op die Afrika-kontinent woon.
Jy moet eers jouself help en as daar iets oorbly dan help jy die ander, hoe moet die Afrikaner die ander help as daar +- 600 000 Afrikaners onder die broodlyn leef. Basson moet sy kop laat lees, en hoekom haal hy vir Nadine Gordimer aan in sy brief, sy is nie eens ‘n Afrikaner nie!
O ja, ek wil net vir AfriForum se dat hulle moet voortgaan met die goeie werk en hulle moet nie hulle laat onderkry deur ‘n paar snotneus seuntjies wat probeer gesig koop by die ANC nie.
1 Die verskynsel wat jy ontbloot: Dankie dat jy ons weer eens, en uit verskeie oogpunte, waarsku teen die druk wat veelvolkige state uitoefen om minderhede te assimileer.